text: Kolding bliver badet i lys
  12 december 2013 kl. 09.22
  Kolding Light Festival afholdes for første gang i weekenden. I aften bliver de mange lys rundt omkring i byen tændt.
  Videolys, lyskunst og specielle lyssætninger kommer til at præge bybilledet i Kolding de næste par dage. I dag bliver en overbygning af arrangementet ?Kolding Lyser? foldet videre ud i projektet Kolding Light Festival.
  - Vi håber, at festivalen kan være med til at trække folk til byen. Vi vil gerne give besøgende en anderledes oplevelse, når de besøger byen, siger Citychef i Kolding, Mette Schumacher.
  Slotssøbadet, Koldinghus, Banegarden og Akseltorv er en af de mange steder, hvor man kan opleve lysfestivalen. En festival som arrangørerne bag kalder det største arrangement i Kolding siden markeringen af 200-året for branden af Koldinghus
  - Det bliver spektakulært. Folk kommer forhåbentlig til at få en wow-oplevelse, når de går rundt i Kolding. Det får byen til at fremstå helt anderledes og man vil kunne få helt andre oplevelserne af byens bygninger end normalt, siger Mette Schumacher
  